wickkiey/tamil-wikipedia-chunked huggingface dataset:
# பஞ்சவன்னத் தூது

## நூல் அமைப்பு

பஞ்சவன்னத் தூது நூலில், வெவ்வேறு நீளங்களில் அமைந்த 44 பாடல்கள் உள்ளன. இவற்றுள் முதல் எட்டுப் பாடல்கள் கடவுள் வாழ்த்தாக அமைந்துள்ளன. இறுதியில் 11 பாடல்கள் இளந்தாரி துதியாகவும், தொடர்ந்து வரும் இரண்டு பாடல்கள் வாழ்த்துப் பாடல்களாகவும் அமைந்துள்ளன. 9 ஆம் பாடல் முதல் 31 ஆம் பாடல் வரையிலான 23 பாடல்களே தூது நூல் வகையுள் அடங்குவன.  
கடவுள் வாழ்த்துப் பாடல்கள் இணுவிலில் கோயில் கொண்டிருக்கும் கடவுளரைத் துதித்துப் பாடியவை. இக்கடவுளர், பரராசசேகரப் பிள்ளையார், சிவகாமியம்மை, சுப்பிரமணியர், வைரவர், பத்திரகாளி என்போர். இவர்களுடன் இளந்தாரிக்கும் துதிப் பாடல் ஒன்று உள்ளது. பரராசசேகரப் பிள்ளையார், சிவகாமியம்மன் ஆகிய கடவுளரின் துணை வேண்டி இரண்டு காப்புப் பாடல்களும் இடம் பெற்றுள்ளன.  
நூலில் பின்வரும் தலைப்புக்களில் பாடல்கள் அமைக்கப்பட்டுள்ளன:  
- கட்டியக்காரன் தோற்றம்
- கட்டியங் கூறுதல்
- இளந்தாரி திருவீதி உலா வருதல்
- கைலாயநாதனின் உலாக்காணச் சந்திரமோகினி வருதல்
- சந்திரமோகினி ஆற்றாமையுறல்
- சந்திரமோகினி காமவேளுக்கு முறையிடல்
- வெண்ணிலாவுக்கு முறையிடல்
- தென்றலைத் தூதாக வேண்டல்
- கிளிக்கு முறையிடலும் தூது வேண்டலும்
- அன்னத்தைத் தூதாக விடுத்தல்
- சந்திரமோகினியைத் தோழி உற்றது வினாதல்
- சந்திரமோகினி தோழிக்கு உற்றது உரைத்தல்
- சந்திரமோகினி தோழியைத் தூதாக வேண்டல்
- கைலாயநாதன் முன் தோழி கூறுதல்
- கைலாயநாதனிடம் தோழி சந்திரமோகினியின் குறை நேர்தல்
- இளந்தாரி அருள் புரிந்ததைத் தோழி சந்திரமோகினிக்குத் தெரிவித்தல்  
பொதுவான தூது நூல்களில் இருப்பதைப் போலன்றி இந்நூலில் பல பாடல்கள் இசையுடன் பாடத் தக்கனவாக உள்ளன. இப் பாடல்களுக்கு இராகங்களும், தாளங்களும் கொடுக்கப்பட்டுள்ளன. அத்துடன், நூல் கட்டியக்காரன் தோற்றத்தோடு தொடங்குவதால் இது நாடகப் பாங்கு கொண்டதாகவும் அமைந்திருக்கிறது. இதனால், இயல், இசை, நாடகம் ஆகிய மூன்று தமிழும் இந்நூலில் உள்ளன.
# பஞ்சவன்னத் தூது

## இளந்தாரி வழிபாடும் பஞ்சவன்னத் தூதும்

இணுவிலில் இளந்தாரி வழிபாட்டில் பஞ்சவன்னத் தூது முக்கியமான இடம் பெறுகிறது. இளந்தாரி வழிபாட்டில் சித்திரைப் புத்தாண்டை அடுத்து வரும் முதல் செவ்வாய்க்கிழமை பொங்கல் பொங்கி மடை வைத்துச் சிறப்பாக வழிபடுவர். இரவில் பஞ்சவன்னத் தூது நூல் படித்தல் இடம்பெறும். இது இத் திருவிழாவின் முக்கியமான ஒரு நிகழ்வாக விளங்குகிறது. இதை மக்கள் கூடியிருந்து கேட்பர். சிறப்புப் பூசை நிகழ்த்தி, சடங்கு முறையாகப் படிப்பைப் பூசகர் தொடங்கி வைப்பார். முற்காலத்தில் படிப்பதற்காகப் பஞ்சவன்னத் தூது நூல் பனையோலை ஏட்டில் எழுதிக் கோயிலில் வைத்துப் பாதுகாத்து வந்தனர். அக்காலத்தில், கோயிலில் படிப்பதற்கான நூல்களை வீட்டில் வைத்துப் படிக்கலாகாது என நம்பினர். இதனால், எவரும் இதைப் படியெடுத்து வீட்டில் வைத்திருக்கும் வழக்கம் இருக்கவில்லை. இப் படிப்பின்போது பாடல்கள் இராகம், தாளத்தோடு இசைக் கருவிகளும் முழங்கப் பாடப்படுவதால் அடியார்களின் ஆட்டமும் இடம்பெறுவது உண்டு.
# ஸ்ரீ முருகன் நிலையம்

**ஸ்ரீ முருகன் நிலையம்** என்பது மலேசியாவில் இயங்கி வரும் ஒரு கல்வி மையம் ஆகும். 1982 செப்டம்பர் 24ஆம் தேதி கோலாலம்பூர் மலாயா பல்கலைக்கழகத்தில் தோற்றுவிக்கப்பட்டது. இந்தக் கல்வி மையம் உருவாவதற்கு மூலகர்த்தாவாக இருந்தவர் டான் ஸ்ரீ எம். தம்பிராஜா. இவருடன், மலாயா பல்கலைக்கழகத்தின் மேலும் 42 தமிழ்மொழிக் கழகப் பட்டதாரி மாணவர்கள் இணைந்து, அந்த மையத்தை உருவாக்கினார்கள். இந்த மையம், மலேசியாவில் இதுவரை 16,000 இந்தியப் பட்டதாரிகளை உருவாக்கியுள்ளது.  
ஓர் ஆண்டிற்கு ஏறக்குறைய 800 பட்டதாரிகளை, ஸ்ரீ முருகன் நிலையம் உருவாக்கி வருகிறது. மலேசிய இந்தியர்களின் கல்வித் தரத்தை உலகளாவிய நிலையில் அறியச் செய்யும் சாதனை. இது தவிர, ஆண்டுதோறும் ஒரு சிறந்த தாயாரைத் தேர்ந்து எடுத்து அவரைக் கௌரவிப்பும் செய்கிறது. மலேசிய அரசாங்கமும், மாநில அரசாங்கங்களும் ஸ்ரீ முருகன் நிலையத்திற்கு, பல வகைகளில் நிதியுதவிகள் செய்து வருகின்றன.
# ஸ்ரீ முருகன் நிலையம்

## வரலாறு

மலேசிய இந்தியச் சமுதாயம் கல்வித் துறையில் முன்னேறவில்லை என்றால், எதிர்காலத்தில் அந்தச் சமுதாயம் பின் தள்ளப்பட்டு விடும் என்பதை மலேசிய இந்தியக் கல்வியாளர்கள் புரிந்து கொண்டனர். அதனால் கல்வியின் அவசியம் வலியுறுத்தப்பட்டு வந்தது. அரசியல் தலைவர்களும் அதையே வலியுறுத்தி வந்தனர்.  
1970 - 1980களில் இந்திய சமுதாயம் பொருளாதாரத் துறையில் மிகவும் பின் தங்கிய நிலையில் இருந்தது. இந்தக் கட்டத்தில், மலேசிய இந்திய சமூகத்தின் கல்வி முன்னேற்றத்திற்கு, மாற்று வழிமுறைகளை உருவாக்க வேண்டும் எனும் எண்ணம் எம். தம்பிராஜாவிற்கு ஏற்பட்டது. அப்போது அவர், மலாயா பல்கலைக்கழகத்தில் வரலாறுப் பாட விரிவுரையாளராக இருந்தார்.
# ஸ்ரீ முருகன் நிலையம்

## வரலாறு

### சமுதாய விழிப்புணர்வு

தன்னிடம் பயின்ற இந்திய மாணவர்களிடம் அதைப் பற்றி நிறைய பேசினார். அவர்களிடம் விவாதமும் செய்தார். இந்திய மாணவர்களிடம் சமுதாய விழிப்புணர்வுகள் ஏற்பட்டன. மலாயா பல்கலைக்கழகத்தின் 42 மாணவர்கள் ஒன்று கூடினர். மாணவர்கள் அனைவரும் மலாயா பல்கலைக்கழகத்தின் தமிழ் மொழிக் கழகத்தைச் சேர்ந்தவர்கள்.  
அப்போது தமிழ் மொழிக் கழகத்தின் தலைவராக டத்தோ ஆ. தெய்வீகன் இருந்தார். இவர் இப்போது, சிலாங்கூர் மாநில காவல் துறையின் துணைத் தலைவராக இருக்கிறார். மாணவர்கள் அனைவரும் டாக்டர் தம்பிராஜாவிடம் சென்று பேசினர். தம்பிராஜாவிற்கு உதவியாக மற்றும் ஒரு விரிவுரையாளர் டாக்டர் எம். இராஜேந்திரன் என்பவர் இருந்தார். அவரும் மலாயா பல்கலைக்கழகத்தின் வரலாற்றுத் துறை விரிவுரையாளர் ஆகும்.
# ஸ்ரீ முருகன் நிலையம்

## வரலாறு

### 42 மாணவர்கள்

அந்த 42 மாணவர்களின் பட்டியலில் டத்தோ எஸ்.கே. தேவமணி, டாக்டர் அருள்செல்வன், திருமதி. கோமதி தெய்வீகன், டாக்டர் பிரேமளா, பேராசிரியர் எம்.கிருஷ்ணன், பேராசிரியர் புவனேஸ்வரி, எஸ். ரகுநாதன், பரம் எட்டிக்கன், குப்பு ரெட்டி, மோகன், செல்லதுரை, ரத்னேஸ்வரி, மோகன கிருஷ்ணன், எஸ்.சேகரன் போன்றவர்கள் குறிப்பிடத் தக்கவர்கள். மேலும் பலர் உள்ளனர்.  
இந்திய சமுதாயத்தைக் கல்வியின் வழி, எப்படி உயர்த்திக் காட்டுவது என்று கருத்துகளைப் பரிமாறிக் கொண்டார்கள். அந்தச் சந்திப்பு நிகழ்ச்சியின் உறைகலனாக அமைந்ததுதான் ஸ்ரீ முருகன் நிலையம். இந்து தெய்வத்தின் பெயரிலேயே ஒரு கல்வி மையம் உருவாக்குவது என்று முடிவு செய்யப்பட்டது.
# ஸ்ரீ முருகன் நிலையம்

## வரலாறு

### முதல் இலக்கு

அவர்களின் முதல் இலக்கு STPM தேர்வு எழுதும் மாணவர்கள்தான். எஸ்.டி.பி.எம். பயிற்சி மையத்தைத் தொடங்குவதற்கு காரணங்கள் உள்ளன. 1970, 1980களில் எஸ்.டி.பி.எம். மாணவர்களின் அடைவு நிலைகள் மிகவும் பின் தங்கிய நிலையில் இருந்தன. உள்நாட்டுப் பல்கலைக்கழகங்களில், இந்திய மாணவர்களுக்கு ஒதுக்கப்பட்ட இடங்களை நிறைவு செய்யவே மாணவர்கள் போதாமல் போய்விட்டனர்.  
தொடர்ந்து ஆறு மாதங்களில் விரிவுரைக் கூறுகள், தேர்வு வழிகாட்டிகள், பயிற்சி உபகரணங்கள் தயாரிக்கப்பட்டன. அவர்களின் முதல் இலக்காக *STPM* தேர்வு எழுதும் மாணவர்கள்தான் இருந்தனர். ***STPM*** என்றால் ***Sijil Tinggi Pelajaran Malaysia.*** மலேசிய உயர்க்கல்விச் சான்றிதழ் என்று பொருள்படும்.
# ஸ்ரீ முருகன் நிலையம்

## வரலாறு

### எஸ்.டி.பி.எம். தேர்வு

ஒரு மாணவர் பல்கலைக்கழகத்தில் சேர்ந்து படிப்பதற்கு முன்னால் இரு ஆண்டுகள் உயர்க்கல்வி பயில வேண்டும். பல்கலைக்கழகத்தில் சேர்வதற்கான தயார்நிலைக் கல்வி. அதைத்தான் எஸ்.டி.பி.எம். என்று மலேசியாவில் அழைக்கிறார்கள்.  
ஒவ்வொரு எஸ்.டி.பி.எம். பாடத்திற்கும் 25 பாடம் கற்பித்தல் திட்டங்கள் உருவாக்கப்பட்டன. பாடத் திட்டங்களைப் பல்கலைக்கழக மாணவர்களும், அனுபவம் வாய்ந்த ஆசிரியர்களும், விரிவுரையாளர்களும் ஒன்றாக இணைந்து தயாரித்தார்கள். அந்தப் பாடத் தயாரிப்புகளுக்கு, தம்பிராஜா தலைமை ஆலோசகராக இருந்தார்.
# ஸ்ரீ முருகன் நிலையம்

## வரலாறு

### முதல் வகுப்பு

பாடத் திட்டங்களில் பயிற்சிகள், பயிலரங்குகள், முன்மாதிரி விடைகள், பழைய தேர்வுத் தாட்கள், பதில் நுட்பக் கூறுகள், உத்திகள், குறிப்புகள், சுயமாகப் பயிலும் திட்டங்கள், ஊக்குவிப்பு உரைகள் போன்றவை அடங்கும்.  
முதல் எஸ்.டி.பி.எம். வகுப்பு செப்டம்பர் 1982 லிருந்து 1983 ஏப்ரல் வரை நடைபெற்றது. பெட்டாலிங் ஜெயா ஜாலான் 12/19இல், ஒரு வீடு வாடகைக்கு எடுக்கப்பட்டு வகுப்பு நடத்தப்பட்டது.
# ஸ்ரீ முருகன் நிலையம்

## வரலாறு

### மூன்று கோட்பாடுகள்

அதே 1983ஆம் ஆண்டில், பெட்டாலிங் ஜெயா, செந்தூல், கிள்ளான், சிரம்பான் ஆகிய நகரங்களில், மேலும் எஸ்.டி.பி.எம். வகுப்புகள் திறக்கப்பட்டன. அப்படியே படிப்படியாக ஸ்ரீ முருகன் நிலையம் வளர்ந்து வந்தது. ஸ்ரீ முருகன் நிலையத்தின் மூன்று கோட்பாடுகள்.  
- முதலாவது: **ஆண்டவர் அனைவருக்கும் சம அறிவைக் கொடுத்துள்ளார்.**
- இரண்டாவது: **கல்வியும் சமயமும் சமுதாய வளர்ச்சிக்கு அடிப்படை.**
- மூன்றாவது: **கல்விக் கட்டுப்பாடு சமயக் கட்டுப்பாட்டுக்குச் சமம்.**  
பல வெளிநாட்டுக் கல்வி மையங்களும் ஸ்ரீ முருகன் நிலையத்தின் கல்விக் கோட்பாட்டைப் பின்பற்றி, அவர்கள் நாட்டிலும் அதைச் செயல்படுத்தி வருகின்றன.
# ஸ்ரீ முருகன் நிலையம்

## வரலாறு

### ஸ்ரீ முருகன் நிலைய பட்டதாரிகள்

அதன்பின்னர், தொடக்கப் பள்ளி, உயர்நிலைப் பள்ளி மாணவர்களுக்கான வகுப்புகள் திறக்கப்பட்டன. ஸ்ரீ முருகன் நிலையத்திற்கு இப்போது 200க்கு மேற்பட்ட கல்வி மையங்கள் உள்ளன. அவற்றில் ஏறக்குறைய 20,000 மாணவர்கள் பயில்கின்றனர். ஸ்ரீ முருகன் நிலையத்தில் படித்து, இதுவரையில் 16,000 பேர் பட்டதாரிகளாக வெளி வந்துள்ளனர்.  
அந்தப் பட்டதாரிகளில் பலர் மருத்துவர்களாக, வழக்கறிஞர்களாக, விரிவுரையாளர்களாக, தொழில்துறை வல்லுநர்களாக, விமானிகளாக, அரசதந்திரிகளாக, நிபுணத்துவ ஆலோசகர்களாக, ஆசிரியர்களாக, கணினி நிபுணர்களாகப் புகழ்பெற்று விளங்குகின்றனர். நூற்றுக் கணக்கானோர் அரசாங்க உயர்மட்டப் பணிகளில் இருக்கின்றனர். சிலர், சொந்தமாகத் தகவல் தொழிநுட்ப நிறுவனங்களையும் நடத்த வருகின்றனர்.
# ஸ்ரீ முருகன் நிலையம்

## கல்வி யாத்திரை

ஒவ்வோர் ஆண்டும் பல இலட்சம் மாணவர்கள் கல்வி யாத்திரை எனும் புனிதப் பயணத்தை மேற்கொள்கின்றனர். மலேசியாவின் எல்லாப் பகுதியில் இருந்தும் மாணவர்களும் பெற்றோர்களும் ஒன்று திரண்டு கல்விப் பிரார்த்தனை செய்கின்றனர். கோலாலம்பூர் பத்துமலை, ஈப்போ கல்லுமலைக் கோயில், பினாங்கு பாலதண்டாயுதபாணி ஆலயம், காஜாங் ஸ்ரீ பத்ரகாளியம்மன் ஆலயம், பந்திங் ஸ்ரீ மகா மாரியம்மன ஆலயம், மூவார் நாகமலை ஆலயம், தம்பின் வைதீஸ்வரர் ஆலயம் போன்ற சன்னிதானங்களில், கல்வி யாத்திரைகள் மேற்கொள்ளப்படுகின்றன. இந்த யாத்திரைகள் பெரும்பாலும் ஆகஸ்டு மாதங்களில் நடைபெறுகின்றன. அதிகாலை ஏழு மணிக்கு மாணவர்கள் கூடத் தொடங்கிவிடுகின்றனர்.
# இரா. ரெங்கசாமி

**இரா. ரெங்கசாமி** (பிறப்பு: செப்டம்பர் 3, 1953) என்பவர் ஒரு தமிழக எழுத்தாளர். மதுரை மாவட்டக் கூட்டுறவு வங்கியில் பணிபுரிந்து ஓய்வு பெற்ற இவர் தமிழ்நாட்டில் வெளியாகும் பல அச்சிதழ்களில் கதை, கவிதை, நாடகம் போன்றவைகளை எழுதியிருக்கிறார். இவர் தமிழில் பல நூல்களை எழுதி வெளியிட்டிருக்கிறார்.
# இரா. ரெங்கசாமி

## வெளியான நூல்கள்

**நாவல்கள்**  
1. உணர்ச்சிக் கொந்தளிப்பு - 1975
1. இதுதான் உறவு - 1998
1. மகளே... நி வாழ்க - 1999
1. அலைபாயுதே மனம் - 2000  
**சிறுகதைகள்**
1. ஒரு தீர்க்கமான முடிவு (1) - 1990
1. நதியில்லாத ஓடம் - 1999
1. அவள் எனக்குரியவள்தான் - 1999
1. ஒரு தீர்க்கமான முடிவு (2) - 2000
1. மீனாட்சி போட்ட முடிச்சு - 2003
1. இதுவும் ஒரு பாடம் - 2004
1. பாடம் கற்பித்த சிக்குன்குனியா - 2006
1. நீங்கதான் காப்பாத்தனும் - 2009  
**கட்டுரைகள்**  
1. அன்னையை வணங்கிடுவோம் - 1978
1. சுருளிமலை - 1978
1. இனிக்கும் இல்லறம் - 1999
1. பூங்கதவே தாழ்திறவாய் - 1999
1. கனவுகளைக் கரை சேர்ப்போம் - 2001
1. நடைபயிற்சி பற்றிய சுவையான தகவல்கள் - 2004
1. தடுக்கப்பட வேண்டிய தீவிரவாதம் எனும் நச்சு - 2009  
**கவிதை**
1. கவிதை உலா - 2004  
**நாடகம்**  
1. வாழ்வைத் தேடி - 1999
1. மனைவி சொல்லே மந்திரம் - 2003  
**சிறுவர் நாவல்கள்**
1. மல்லையன் கோட்டை - 1976
1. ஐஸ்...ஐஸ்...பத்துக்காசு - 1991
1. திறமைசாலி யார்? - 1991
1. மல்லிங்கபுர இளவரசன் - 1999  
**சிறுவர் புதிர்கள்**
1. அறிவுக் கூர்மைக்கு அருமையான விடுகதைகள் - 1991  
**குழந்தைப் பாடல்கள்**
1. கணிப்பொறிக் கவிதைகள் - 1991  
**கேள்வி - பதில்**  
1. என் கேள்விக்கென்ன பதில்? - 1999
1. சுடாத நெருப்பு - 2000
1. இல்லற வாழ்வில் இன்பம் பொங்கிட - 2005
1. ஆன்மிக நெறியும் நல்வாழ்வும் - 2008  
**பிற**  
1. சிந்தனை நந்தவனம் - 1999
1. சிந்திக்க வைக்கும் சிந்தனைகள் - 2006
1. சிரிப்பு வருது...சிரிப்பு வருது... - 2006
# தமிழிசை வரலாறு

முத்தமிழ் என்பது இயல், இசை, நாடகம் என்னும் மூன்றாகும். இதில் இயற்றமிழ் பண்ணோடு புணர்ந்து தாளத்தோடு நடைபெறும்போது அது இசைத்தமிழாக உருவெடுக்கிறது. அத்தகைய தமிழிசை, தமிழனின் வாழ்வியலோடு பண்டு முதல் பின்னிப் பிணைந்து வந்திருக்கிறது.
# தமிழிசை வரலாறு

## சங்க காலம்

பழந்தமிழ் மக்கள் நுட்பமான இசைப்புலமையும், இசை இலக்கண அறிவும் பெற்றிருந்தனர். கி.பி. 3 ஆம் நூற்றாண்டுக்கு முன்னர் எழுந்த நூல்களான தொல்காப்பியம், எட்டுத்தொகை, பத்துப்பாட்டு, சிலப்பதிகாரம் ஆகிய நூல்கள் இது பற்றிக் கூறுகின்றன.  
பழந்தமிழ் மக்கள் இயற்கையில் எழும் ஒலிக் கூறுகளை நுண்மையாக ஆராய்ந்தனர். அதனை ஒட்டி இனிமையான ஓர் இசை முறையை உருவாக்கினர். படிப்படியாகப் பண்படுத்திய அந்த இசை முறையைப் "பண்" என்று அழைத்தனர். வாழும் நிலத்திற்கேற்பப் பண்களை வகைப்படுத்தினர். நேரத்திற்குப் (காலத்திற்குப்) பொருந்த பண்கள் பாடினர். சுவைக்குத் தகுந்த பண்கள் பாடினர். பண்கள் 103 என்றும் வகுத்தனர்.
# தமிழிசை வரலாறு

## சங்க காலம்

### கலைஞர்கள்

செயல்முறைத் தகைமைக்கு ஏற்பக் கலைஞர்கள் வெவ்வேறு வகுப்பினராகத் தொழில்பட்டனர். பாட்டுப் பாடியவர்கள் பாணர். கூத்து ஆடியோர்கள் கூத்தர். கருவி இசைத்தோர் யாழ்ப்பாணர், பறையர், துடியர், கிணைஞர் என்றவாறு அவரவர் கருவிப் பெயர் கொண்ட வகுப்பினர் ஆயினர். மேலும் இசைப் பொழிவுக் கலைஞர், குரலிசைக் கலைஞர், கொன்னக்கோல் கலைஞர், குழலிசைக் கலைஞர் ஆகியயோரும், இசை வளர்த்த நங்கையர்களும் இருந்துள்ளனர்.
# தமிழிசை வரலாறு

## சங்க காலம்

### இசைக்கருவிகள்

நரம்புக் கருவி, காற்றுக் கருவி, தோற்கருவி ஆகியவற்றை முறையே யாழ், குழல், முழவு எனப் பொதுப்படக் கூறினர். இவை ஒவ்வொன்றிற்கும் உரிய பல்வேறு வகைக் கருவிகளை உருவாக்கினர். இசையின் பரிணாம வளர்ச்சிக்கு இவை உதவின.
# தமிழிசை வரலாறு

## சங்க காலம்

### இசை நூல்கள்

முதுநாரை, முதுகுருகு, களரியாவிரை, சிற்றிசை, பேரிசை, பரிபாடல், பெருநாரை, பெருங்குருகு, பஞ்சமரபு, பஞ்சபாரதீயம், தாளசமுத்திரம், சச்சபுட வெண்பா, இசைநுணுக்கம், தாளவகையோத்து, இசைத்தமிழ்ச் செய்யுள்துறைக் கோவை முதலான பண்டைய இசைத் தமிழ் நூல்களாகும். இவற்றுள் சில காலத்தால் அழிந்துபட்டன.
# தமிழிசை வரலாறு

## சிலப்பதிகாரம் (காப்பிய காலம் )

குரலானது, துத்தம், கைக்கிளை, உழை, இளி, விளரி, தாரம் என ஏழு நிலைகளாகத் தமிழிற் சுட்டப்படுகிறது. சிலப்பதிகாரம் தமிழிசை இலக்கண நூல் என்றே போற்றப்படுகிறது. அதற்குரிய அரும்பதவுரையும், அடியார்க்கு நல்லாருரையும் இசை ஆராய்ச்சிக்குப் பெருந்துணை புரிகின்றன.
# தமிழிசை வரலாறு

## பக்தி இலக்கிய காலம்

இடைக்காலத்தில் இசையோடு தமிழ் பாடிய ‘தேவார திருவாசகம்’ தமிழிசை வளர்ச்சியைக் காட்டக் கூடியனவாகும். திருநீலகண்ட யாழ்ப்பாணரும், அவர் மனைவியார் மதங்க சூளாமணியாரும் தேவாரத்திற்குரிய பண்களை வகுத்து அவற்றை அதன்படி பாடி, நாடெங்கும் பரப்பி வந்துள்ளனர். பரிபாடலும், தேவாரமும் இங்ஙனம் பண்முறைப் படி தொகுக்கப்பட்டுள்ளன. அருணகிரிநாதர் திருப்புகழ் பாடி இசைத்தமிழை வளர்த்தார். ஆயிரத்தெட்டு மேளகர்த்தாப் பண்களுக்கும் அவர் திருப்புகழ் பாடினார்.
# தமிழிசை வரலாறு

## வீழ்ச்சி

கி.பி. 17, 18-ஆம் நூற்றாண்டுகள் தமிழ்நாட்டில் அரசியல் நிலையற்றதாகியது. தமிழ்நாட்டில் அந்நியர் ஆட்சியில்பட்டு நாட்டில் குழப்பமும் கலகமும் ஏற்பட்டிருந்தன. தெலுங்கர்களான நாயக்க சிற்றரசர்களும் மராத்தியர்களும், முகம்மதியர்களும், பாளையக்காரர்களும் தமிழ்நாட்டில் ஒவ்வொரு பகுதிகளைப் பிடித்துக்கொண்டு அரசாண்டனர். அன்னியராகிய இவர்கள் தமிழிசையை ஆதரிக்கவில்லை. இதனால் அக்காலத்தில் தமிழ் இசைவாணர், ஆதரிப்பாரின்றி போயினர். ஆட்சியாளர்களிடம் தெலுங்குப் பாடல்களுக்குச் செல்வாக்கு இருந்தது. இதனால் தமிழ் நாட்டிலே தெலுங்குப் பாடல்களுக்கு ஆதிக்கம் ஏற்பட்டு, தமிழிசை செல்வாக்கை இழந்தது.
# தமிழிசை வரலாறு

## தமிழிசை இயக்கம்

அண்ணாமலை அரசர் 1943-இல் தமிழிசை இயக்கத்தைத் தொடங்கித் தமிழிசை வளர்ச்சிக்குப் புத்துயிர் அளித்தார். சர்.ஆர்.கே. சண்முகம் செட்டியாரும், கோவை சி.எஸ். இரத்தினசபாபதி முதலியாரும், இரசிகமணி டி.கே.சியும், கல்கியும் தமிழிசை இயக்கத்தை முன்னின்று செயல்படுத்தினார்கள்.  
ராஜாசர் அண்ணாமலைச் செட்டியார் தமிழ் இசைச் சங்கம் அமைத்தும், தமிழிசைக் கல்லூரி நிறுவியும், இசைத் தமிழ் நூல்களை வெளியிட்டும் தமிழிசையை வளர்க்க பலவற்றையும் செய்தார்.
# தமிழிசை வரலாறு

## தற்காலம்

இசைத்தமிழ் வளர்ச்சிக்கு தொண்டாற்றியோர்:  
1. திருவாரூர் இராமசாமி பிள்ளை
1. பெரிய திருக்குன்றம் சுப்பராமையர்
1. இராமகவி
1. ஆனை ஐயா
1. பட்டாபிராமய்யர்
1. கனம் கிருஷ்ண ஐயர்
1. பராங்குசதாசர்
1. நீலகண்ட சிவம்
1. பட்டணம் சுப்ரமணிய ஐயர்
1. செவற்குளம் கந்தசாமிப் புலவர்
1. மகாவித்துவான் மீனாட்சிசுந்தரம் பிள்ளை
1. சுந்தர முதலியார்
1. ஆறுமுக உபாத்தியாயர்
1. முருகேச கவிராயர்
1. சுப்பிரமணிய பண்டிதர்
1. செய்யூர் செங்கல்வராய சாஸ்திரி
1. அகத்தியலிங்க கவிராயர்
1. இராசப்ப முதலியார்
1. சின்னசாமி நாயுடு
1. சரவணபவ தாசர்
1. வ. த. சுப்ரமணிய பிள்ளை
1. நமச்சிவாய நாவலர்
1. குப்புசாமி கிராமணி
1. காஞ்சி சபாபதி முதலியார்
1. கிருஷ்ணசாமி ஐயா
1. வேலாயுதக் கவிராயர்
1. கோவிந்தராச தேசிகர்
1. சண்முக முதலியார்
1. சாமிநாத தாசர்
1. பாலசுப்ரமணிய முதலியார்
1. காமியப்பக் கவிராயர்
1. முத்துசாமிக் கவிராயர்
1. வடலூர் வள்ளலார் இராமலிங்கர் (கீர்த்தனைகள்)
1. சென்னிகுளம் அண்ணாமலை ரெட்டியார் (காவடிச் சிந்து)
1. குணங்குடி மஸ்தான் சாகிபு
1. கோட்டையூர்ச் சிவக்கொழுந்து தேசிகர்
1. கவி குஞ்சரபாரதி
1. முத்துத் தாண்டவர்
1. பாபநாசம் சிவன்
1. மாயூரம் வேதநாயகம் பிள்ளை
1. பாரதியார்
1. தேசிக விநாயகம் பிள்ளை பல கீர்த்தனைகளை இயற்றினார்.
1. பாரதிதாசன்
1. சுத்தானந்த பாரதியார்
1. பெரியசாமித்தூரன் தமிழிசைப் பாடல்களை மிகுதியாக இயற்றினர்.
# தீவிரவாதியாக இருந்த சீமோன்

**தீவிரவாதியாக இருந்த சீமோன்** (*Simon the Zealot*) அல்லது **புனித சீமோன்** என்பவர் இயேசுவின் பன்னிரு திருத்தூதர்களுள் ஒருவர். இவரைப் பற்றி விவிலியத்தில் லூக்கா நற்செய்தி 6:15 மற்றும் அப்போஸ்தலர் பணி 1:13 இல் காணக்கிடைக்கின்றது. இயேசு கிறித்துவின் திருத்தூதர்களிலேயே மிகவும் குறைவான செய்தி இருப்பது இவரைப்பற்றிதான். இவரின் பெயரைத் தவிர விவிலியத்தில் இவரைப்பற்றி வேறு எதுவும் இல்லை. புனித ஜெரோம் எழுதிய புனிதர்களின் வரலாற்று நூலிலும் கூட இவரைப்பற்றி குறிப்பிடவில்லை.  
இவர் இரம்பத்தால் இரண்டாக அறுக்கப்பட்டு மறைசாட்சியாய் மரித்தார் என்பர்.  
இவரின் திருப்பண்டங்கள் புனித பேதுரு பேராலயத்தில் இடப்பக்கம் உள்ள புனித யோசேப்பு பீடத்தின் அடியில் புனித யூதா ததேயுவின் கல்லறையினோடு வைக்கப்பட்டிருக்கின்றது.
# மல்லாரி

**மல்லாரி** என்பது தமிழிசையில் இசைக்கப்படும் ஓர் இசை உருப்படியாகும். மங்கல இசைக் குழுவிற்குரிய நாதசுர இசை உருப்படியாக மல்லாரி அமைந்துள்ளது. இசைப் பரிமாணத்திற்குரிய உருப்படியாக இது அமையும். இதனால் இலயக் கருவியான தவிலின் பங்கு இதில் மிகுதியாக இருக்கும். இறைவன் வீதி உலா எழுந்தருளும் பொழுது மல்லாரியை இசைப்பர். இது போல ஆலயச் செயற்பாட்டின் ஒவ்வொரு நிலையிலும் அச்செயலுக்கேற்ற மல்லாரி இசைக்கப்படுவதுண்டு. மல்லாரி பெரும்பாலும் கம்பீரநாட்டை இராகத்தில் இசைக்கப்படும். மேலும் கான பஞ்ச இராகங்களான நாட்டை, கௌளை, ஆரபி, வாராளி, ஸ்ரீஇராகம் ஆகியவற்றிலும் அமையும். தோடியிலும் சில வேளைகளில் இசைக்கப்படுவதுண்டு
# மல்லாரி

## பெயர்க்காரணம்

மயில்+ ஆரி மயிலாரி என்பது மரூவி மல்லாரி என ஆனது. ஆரி என்பது பாடுதல், ஒலியெழுப்புதல் என்ற பொருள்படும்.மயில் நீட்டிக் கூவுதல்தான் அகவுதல் என்பது. இந்த மயில் அகவுதலும் ஆரியும் சேர்ந்து - மயில் ஆரி - மல்லாரி ஆனது.
# மல்லாரி

## இசைக்குமிடங்கள்

- இறைவனின் நீராடலுக்கு திருமஞ்சன நீர் கொண்டு வரும் பொழுது திருமஞ்சன மல்லாரி இசைக்கப்படும்.  
- இறைவனின் தளிகை உணவு தயாரிக்கும் இடமான மடைப்பள்ளியிலிருந்து தளிகை கொண்டு வரும் பொழுது தளிகை மல்லாரி இசைக்கப்படும்.  
- ஆலயத் திருவிழாக் காலங்களில் இறைவனைத் தேரில் எழுந்தருளச் செய்தல் உண்டு. இது பெரும்பாலும் ஆலயப் பெருந்திருவிழாவான ஒன்பதாம் நாள் நடைபெறும். தொண்டர்கள் தேரின் வடம் பிடித்துத் தேரை இழுப்பர். இவர்களை உற்சாகப்படுத்தும் நிலையில் தேர் மல்லாரி இடம் பெறும்.  
- ஆலயங்களில் இறைவன் வீதியுலா எழுந்தருளும் போது சின்ன மல்லாரி இசைக்கப்படும்.
- சிவாலயங்களில் இறைவன் காளை (இடப) வாகனத்தில் - பஞ்ச மூர்த்திகளும் - எழுந்தருளும் பொழுது பெரிய மல்லாரி இசைக்கப்படும்.  
மல்லாரி இசை அமைதிகளைக் கொண்டு ஆலயத்தில் நடைபெறும் செயற்பாடுகளை அறியலாம். ஆலயப் பெருந்திருவிழாவின் இறுதி நாளன்று பெரும்பாலும் மல்லாரி இசைப்பதில்லை. மற்ற நாட்களில் இறைவன் வீதியுலா முடிந்ததும் அலங்காரம் களைந்து பள்ளியறைக்குச் செல்லும்பொழுது ஊஞ்சல் பாட்டு இசைப்பர். இது முடிந்ததும் கதவு தாளிடுவர். தாளிட்டதும் மல்லாரியைக் கொஞ்ச நேரம் இசைக்க வேண்டும். இம்மரபு முறைகள் முறையான கல்வி மற்றும் பயிற்சியின் மூலம் இசை மாணவர்களுக்கு ஆசிரியரால் அளிக்கப்படுகிறது.
# ரிதுபர்னோ கோஷ்

**ரிதுபர்னோ கோஷ்** ( *Ritupôrno Ghosh*, 31 ஆகத்து 1963 – 30 மே 2013) ஒரு வங்காள மொழி திரைப்பட இயக்குநர் ஆவார். இவர் 11 நாடளவிலான திரைப்பட விருதுகளையும், பல உலகளாவிய திரைப்பட விருதுகளையும் பெற்றுள்ளார். பொருளியலில் பட்டம் பெற்ற கோஷ் ஒரு விளம்பர நிறுவனத்தில் படைப்புத்திறமிக்க கலைஞராக தமது பணிவாழ்வைத் துவங்கினார். அவரது முதல் திரைப்படமாக *ஹைரர் அங்க்டி* 1992இல் வெளியானது. 1994இல் வெளியான அவரது அடுத்த திரைப்படம் *உன்னிசே ஏப்ரல்* சிறந்த திரைப்படமாக தேசியத் திரைப்பட விருது பெற்றது.  
கோஷ் தம்மை சத்யஜித் ராய் இரசிகராக அறிமுகப்படுத்திக் கொண்டார். இருபது ஆண்டுகள் விரிந்த அவரது திரைவாழ்வில் 12 தேசிய விருதுகளையும் சில உலகளாவிய விருதுகளையும் பெற்றுள்ளார். பெரும் மாரடைப்பு காரணமாக மே 30, 2013 அன்று கொல்கத்தாவில் கோஷ் உயிரிழந்தார்.
# ரிதுபர்னோ கோஷ்

## ஆரம்ப வாழ்க்கை & பின்புலம்

ரிதுபர்னோ கோஷ் கொல்கத்தாவில் பிறந்து வளர்ந்தவர் ஆவார். இவருடைய பெற்றோர்கள் இருவரும் திரைப்படம் சம்மந்தமுடையவர்கள், இவர் தந்தை ஓர் ஆவணப்படம் உருவாக்குபவர் ஆவார். இவர் தன் பள்ளி கல்வியை சவுத் பாயிண்ட் உயர்நிலை பள்ளியில் பயின்றார். மேலும் இவர் தன் உயர் கல்வியை கொல்கத்தாவில் உள்ள ஜாதவ்பூர் பல்கலைக்கழகத்தில் பொருளியல் பயின்றார்.
# ரிதுபர்னோ கோஷ்

## இயக்குநராக

| ஆண்டு | தலைப்பு | மொழி | மற்ற குறிப்புகள் |
| --- | --- | --- | --- |
| 1994 | *ஹிரர் அங்டி* | வங்காள மொழி |  |
| 1994 | *உநிஷே ஏப்ரல்* | வங்காள மொழி |  |
| 1997 | *டஹன்* |  |  |
| 1999 | *பறிவாளி* | வங்காள மொழி | தேசிய திரைப்பட விருதுகள் வாங்கிய நடிகைகளின் பட்டியல் - கிரண் கேர்  
தேசிய திரைப்பட விருது - சிறந்த துணை நடிகர் - சுதிப்த்தோ சக்கரவர்த்தி |
| 1999 | *அசுக்* | வங்காள மொழி | சிறந்த வங்காள மொழித் திரைப்படத்திற்கான தேசிய விருது |
| 2000 | *உத்சப்* | வங்காள மொழி | தேசிய திரைப்பட விருதுகள் வாங்கிய இயக்குநர்களின் பட்டியல் |
| 2002 | *தித்லி* | வங்காள மொழி |  |
| 2003 | *சுபோ மொகூரத்* | வங்காள மொழி | சிறந்த துணை நடிகைக்கான தேசிய விருது - ராக்கி
சிறந்த வங்காள மொழித்திரைப்படத்திற்கான தேசிய விருது |
| 2003 | *சோக்கெர் பாலி* | வங்காள மொழி சிறந்த வங்காள மொழித்திரைப்படத்திற்கான தேசிய விருது |  |
| 2004 | *இரெயின்கோட்* | இந்தி | சிறந்த இந்தி மொழித்திரைப்படத்திற்கான தேசிய விருது |
| 2005 | *அந்தர்மகால்* | வங்காள மொழி |  |
| 2006 | *தோசர்* | வங்காள மொழி | தேசியத் திரைப்பட விருது – நடுவர் சிறப்பு விருது / சிறப்பு குறிப்பு - பிரொசென்ஜித் சாட்டர்ஜி |
| 2007 | *தி லாஸ்ட் லியர்* | ஆங்கிலம் | சிறந்த ஆங்கில மொழித்திரைப்படத்திற்கான தேசிய விருது |
| 2008 | *கேலா* | வங்காள மொழி |  |
| 2008 | *ஷொப் சரித்ரோ கல்போனிக்* | வங்காள மொழி
சிறந்த வங்காள மொழித்திரைப்படத்திற்கான தேசிய விருது |  |
| 2010 | *அபோஹோமான்* | வங்காள மொழி | தேசிய திரைப்பட விருதுகள் வாங்கிய இயக்குநர்களின் பட்டியல்- ரிதுபர்ணோ கோஷ்
சிறந்த வங்காள மொழித்திரைப்படத்திற்கான தேசிய விருது |
| 2010 | *நூக்காடுபி* | வங்காள மொழி |  |
| 2012 | *சன்கிளாஸ்* | இந்தி |  |
| 2012 | *சித்ராங்கதா: தி கிரௌனிங் விஷ்* | வங்காள மொழி | } |
# பிறிதுமொழிதல் அணி

பிறிது மொழிதல் அணியைத் தண்டியலங்காரம் என்னும் நூல் தனது பொருள் அணியியலில் பத்தாவது அணியாக விளக்கும் ஒட்டணி என்று குறிப்பிடுகிறது. அது குறிப்பிடும் 35 அணிகளில் இஃது ஒன்று. புலவர் தான் சொல்ல விரும்பும் கருத்து தன் பாடலில் ஒட்டிக்கொண்டிருக்கும்படி பிறிதொன்றைக் கூறுவது ஒட்டணி. இதனை நுவலா நுவற்சி, குறிப்பு நுவர்ச்சி, தொகைமொழி என்றும் குறிப்பிடுவர்.  
அகப் பாடல்களில் இப்படிப் பொருள் ஒட்டவைக்கப்படுமாயின் அது உள்ளுறை உவமம் எனப்படும். இது தொல்காப்பியம் கூறும் தமிழ்நெறி.
;1
பீலி பெய் சாகாடும் அச்சு இறும் அப்பண்டம்  
சால மிகுத்துப் பெயின் குறள் -475. வலியறிதல்.
:என வரும் திருக்குறளில்
:எண்ணிக்கை மிகுதியாலும் வலிமை பெருகும் என்னும் கருத்து
:மிகவும் நொய்தான (லேசான) மயில்பீலி ஆனாலும் அளவுக்கு மிகுதியாக ஏற்றினால் பாரம் மிகுதியாகி வண்டியின் அச்சு முறிந்துவிடும் என்று கூறும் செய்தியால் விளங்கவைக்கப்பட்டுள்ளது.
:இது பிறிது மொழிதல் அணி.
;2
கடலோடா கால்வல் நெடுந்தேர் கடலோடும்  
நாவாயும் ஓடா நிலத்து குறள்-496. இடனறிதல்.
:இடம் அறிந்து செயல்படவேண்டும்.
:பிறிது மொழிதல் அணி
# பிறிதுமொழிதல் அணி

## தண்டியலங்காரம்

தமிழ்நூல் தண்டியலங்காரம் வடநூல் தண்டியலங்காரத்தைப் பின்பற்றியது. இஃது இந்த அணியை விளக்குவது புதுவரவு.
இந்த அணியில் நான்கு வகை உண்டு.
இவற்றிற்குப் பழைவுரை தரும் மேற்கோள் பாடல்கள், உரையாசிரியரால் எழுதிச் சேர்க்கப்பட்டனவாகவும், அகத்துறைப் பாடல்களாகவும் உள்ளன.
# ரோஷன் சேத்

**ரோஷன் சேத்** இந்தியாவை பிறப்பிடமாக கொண்ட பிரித்தானிய நடிகர், இவர் பிரதானமாக பிரித்தானிய மற்றும் அமெரிக்க திரைப்படங்களில் நடிப்பார். மேலும் காந்தி, மிஸ்ஸிஸிப்பி மசாலா, நாட் விதௌட் மை டாட்டர், மை பயுதிபுள் லன்றேட்டே, இந்தியானா ஜோன்ஸ் மற்றும் டெம்பிள் ஆஃப் டூம் மற்றும் ஒரு நீண்ட பயணம் ஆகிய திரைப்படங்களில் சிறப்பாக நடித்ததற்காக விமர்சிக்கப்பட்டு அறியப்பட்டவர்
# ரோஷன் சேத்

## ஆரம்ப காலம்

சேத் இந்தியாவின் பீகார் தலைநகரான பட்னாவில் பிறந்தவர், இவரது தந்தை உயிர்வேதியியல் பேராசிரியர் ஆவார்
# ரோஷன் சேத்

## திரைப்படங்கள்

| **Year** | **Title** | **Role** |
| --- | --- | --- |
| 1974 | *Juggernaut* | *Azad* |
| 1982 | *காந்தி* | *ஜவகர்லால் நேருவாக* |
| 1984 | *Indiana Jones and the Temple of Doom* | *Chattar Lal* |
| *A Passage to India* | *Advocate Amrit Rao* |  |
| 1985 | *My Beautiful Laundrette* | *Papa* |
| 1988 | *Little Dorrit* | *Pancks* |
| *Bharat Ek Khoj* | *As anchor and author* |  |
| 1989 | *Slipstream* | *George* |
| *In Which Annie Gives it Those Ones* | *Y.D. Billimoria/Yamdoot* |  |
| 1990 | *Mountains of the Moon* | *Ben Amir* |
| *1871* | *Lord Grafton* |  |
| 1991 | *Not Without My Daughter* | *Houssein* |
| *Mississippi Masala* | *Jay* |  |
| *London Kills Me* | *Dr. Bubba* |  |
| 1992 | *Electric Moon* | *Ranveer* |
| *Stalin* | *Beria* |  |
| 1993 | *The Buddha of Suburbia* |  |
| 1994 | *Street Fighter* | *Dr. Dhalsim* |
| 1995 | *Bideshi* | *Ajoy* |
| *Solitaire for 2* | *Sandip Tamar* |  |
| 1997 | *The Journey* | *Kishan Singh* |
| 1998 | *Bombay Boys* | *Pesi Shroff* |
| *Such a Long Journey* | *Gustad Noble* |  |
| 1999 | *The Adventures of Young Indiana Jones: Tales of Innocence* | *Sheikh Kamal* |
| *Secret of the Andes* | *Don Benito* |  |
| 2000 | *Vertical Limit* | *Colonel Amir Salim* |
| 2001 | *Monsoon Wedding* | *Mohan Rai* |
| *Wings of Hope* | *Shekar Khanna* |  |
| *South West 9* | *Ravi* |  |
| 2003 | *Cosmopolitan* | *Gopal* |
| 2004 | *Spivs* | *Omar* |
| 2005 | *Frozen* | *Noyen* |
| *Proof* | *Professor Bhandari* |  |
| 2006 | *Broken Thread* | *Dasa* |
| 2007 | *குரு (2007 திரைப்படம்)* | அரசு புலனாய்வு குழுவின் தலைவர் *நீதியரசர் தபார்* போன்று |
| 2007 | *Amal* | *Suresh* |
| 2008 | *The Cheetah Girls: One World* | *Uncle Kamal Bhatia* |
| 2012 | *ஏக் தா டைகர்* | *Professor Kidwai* |
# அடி (யாப்பிலக்கணம், எழுத்தெண்ணிக்கை)

நாம் அடியெடுத்து நடந்து ஓர் இடத்தை அடைகிறோம். அதுபோலப் பாட்டு அடியெடுத்து நடந்து ஒரு பொருளைத் தரும். நாம் நடக்கும் தப்படிகள் நீண்டும் குறைந்தும் இருக்கும். அதுபோலப் பாட்டின் அடிகளும் இருக்கும்.
# அடி (யாப்பிலக்கணம், எழுத்தெண்ணிக்கை)

## எழுத்தெண்ணிக்கை அளவுகோல்

தொல்காப்பியம் ஒவ்வோர் அடியிலும் உள்ள எழுத்துக்களின் எண்ணிக்கையை அடிப்படையாகக் கொண்டு அடிகளுக்குப் பெயர் சூட்டியுள்ளது. அவற்றை 17 வகையான நிலம் எனக் குறிப்பிடுகிறது.
- எழுத்தெண்ணும் மரபு
:அடியில் உள்ள எழுத்துக்களை எண்ணும்போது ஒற்று, ஆய்தம், குற்றியலிகரம், குற்றியலுகரம் ஆகிய எழுத்துக்கள் எண்ணப்படுவதில்லை.
# அடி (யாப்பிலக்கணம், எழுத்தெண்ணிக்கை)

## எழுத்தெண்ணிக்கை அளவுகோல்

### 17 நில அடிகள்

#### குறளடி

குறளடி 4 முதல் 6 எழுத்துக்களைக் கொண்டது. எடுத்துக்காட்டுகள்:
;4 எழுத்து அடி
தேர்ந்து தேர்ந்து சார்ந்து சார்ந்து  
நேர்ந்து வாமனை நினைமின்  
சேர்ந்த வல்வினை தேய்ந்தக லும்மே
:இந்தப் பாடலில் உள்ள முதலடி 4 எழுத்துக்களைக் கொண்டது.
;5 எழுத்து அடி
குன்று கொண்டு நின்ற மாடு  
பொன்ற வந்த மாரி  
சென்று காத்த திறலடி தொழுமே
:இந்தப் பாடலில் உள்ள முதலடி 5 எழுத்துக்களைக் கொண்டது.
;6 எழுத்து அடி
ஆறு சூடி நீறு பூசி  
ஏறும் ஏறும் இறைவனை  
கூறு நெஞ்சே குறைவிலை நினக்கே
:இந்தப் பாடலில் உள்ள முதலடி 6 எழுத்துக்களைக் கொண்டது.
# அடி (யாப்பிலக்கணம், எழுத்தெண்ணிக்கை)

## எழுத்தெண்ணிக்கை அளவுகோல்

### 17 நில அடிகள்

#### சிந்தடி

7 முதல் 9 எழுத்துக்கள் கொண்டது சிந்தடி.
;7 எழுத்து அடி
போது சாந்தம் பொற்ப வேந்தி  
ஆதி நாதர் சேர்வோர்  
சோதி வானம் துன்னு வாரே.
;இந்தப் பாடலில் உள்ள முதலடி 7 எழுத்துக்களைக் கொண்டது.
- 8 எழுத்து அடி
தடந்தோள் நான்கின் ஒன்று கைம்மிகூம்  
களிறுவளர் பெருங்கா டாயினும்  
ஒளிபெரிது சிறந்தன் றளியவென் நெஞ்சே
:இந்தப் பாடலில் உள்ள முதலடி 8 எழுத்துக்களைக் கொண்டது.
**9 எழுத்து அடி** - கொங்குதேர் வாழ்க்கை அஞ்சிறைத் தும்பி
# அடி (யாப்பிலக்கணம், எழுத்தெண்ணிக்கை)

## எழுத்தெண்ணிக்கை அளவுகோல்

### 17 நில அடிகள்

#### நேரடி

10 முதல் 14 எழுத்து அமைந்த அடி நேரடி
- 10 எழுத்து அடி - காமம் செப்பாது கண்டது மொழிமோ
- 11 எழுத்து அடி - தாமரை புரையும் காமர் சேவடி
- 12 எழுத்து அடி - நாயுடை முதுநீர்க் கலித்த தாமரை
- 13 எழுத்து அடி - அகலிரு விசும்பிற் பாயிருள் பருகி
- 14 எழுத்து அடி - :யாவரும் விழையும் பொலந்தொடிப் புதல்வனை
# அடி (யாப்பிலக்கணம், எழுத்தெண்ணிக்கை)

## எழுத்தெண்ணிக்கை அளவுகோல்

### 17 நில அடிகள்

#### நெடிலடி

15 முதல் 17 எழுத்து அமைந்த அடி நெடிலடி
- 15 எழுத்து அடி - ஏற்றுவலன் உயரிய எருமருள் அவிர்சடை
- 16 எழுத்து அடி - விரிதிரைப் பெருங்கடல் வளைஇய உலகமும்
- 17 எழுத்து அடி - தேன்தூங்கும் உயர்சிமைய மலைநாறிய வியன்ஞாலம்
# அடி (யாப்பிலக்கணம், எழுத்தெண்ணிக்கை)

## எழுத்தெண்ணிக்கை அளவுகோல்

### 17 நில அடிகள்

#### கழிநெடில் அடி

18 முதல் 20 எழுத்து அமைந்த அடிகளைக் கொண்டது கழிநெடிலடி.
;எடுத்துக்காட்டுகள்
- 18 எழுத்து - கடுஞ்சினத்த கொல்களிறும் கதழ்பரிய கலிமாவும்
- 19 எழுத்து - நெடுங்கொடிய நிமிர்தேரும் நஞ்சுடைய புகல்மறவரும்
- 20 எழுத்து - அமர்காணின் அமர்கடந்தவர் படைவிலக்கி எதிர்நிற்றலின்
# அடி (யாப்பிலக்கணம், எழுத்தெண்ணிக்கை)

## சீர் எண்ணிக்கை அளவுகோல்

அமுதசாகரர் எனவும், அமிர்தசாகரர் எனவும் குறிப்பிடப்படும் ஆசிரியர் (காலம் 1070-1120) தமது யாப்பருங்கலம், யாப்பருங்கலக் காரிகை ஆகிய நூல்களில் ஒவ்வோர் அடியிலும் அமந்துள்ள சீர்களின் எண்ணிக்கையை அடிப்படையாகக் கொண்டு அடிகளுக்குப் பெயர் சூட்டியுள்ளார். இவரே தாம் முதலில் எழுதிய அமுதசாகரம் என்னும் யாப்பிலக்கண நூலில் தொல்காப்பியத்தை நெறியில் பாடல் அடி ஒவ்வொன்றிலும் உள்ள எழுத்துக்களின் அளவுகோலாகக் கொண்டு அடிகளுக்குப் பெயர் சூட்டியுள்ளார்.
# வார்ப்புரு:தகவற்சட்டம் அரசாங்க அமைப்பு

| subheader =
| 2 = }}
| 3 = }}
}}  
| image = | alt=}|sizedefault=}}
| caption = }  
| image2 = | alt=}|sizedefault=}}
| caption2 = }  
| headerstyle = background-color: #efefef  
| data1 = |size=}}|alt=}|sizedefault=}} | }} }}  
| header2 =  
| label3 = அமைப்பு
| data3 = }  
| label4 =
| data4 =  
| label5 = கலைப்பு
| data5 = }  
| label6 = | }}
| data6 =
| 2 = }
| 3 = }
| 4 = }
| 5 = }
| 6 = }
}}  
| label7 = வகை
| data7 = }
| class7 = category  
| label8 = ஆட்சி எல்லை
| data8 = }  
| label9 = நிலை
| data9 = }  
| label10 = தலைமையகம்
| data10 = }  
| label11 = குறிக்கோள்
| data11 = }  
| label12 = பணியாட்கள்
| data12 = }  
| label13 = ஆண்டு நிதி
| data13 = }  
| label14 =
| data14 =  
| label15 =
| data15 =  
| label16 = தலைமை
| data16 =  
| label17 = மூல நிறுவனம்
| data17 = }  
| label18 = மூல
| data18 = }  
| label19 =
| data19 =  
| label20 =
| data20 =  
| label21 = வலைத்தளம்
| data21 = }  
| label22 = ஏஜென்சி ஐடி
| data22 = }  
| header23 = }}  
| image3 = |
|alt = }}
|coordinates = }
|float =
|mark = }
|marksize= 7
|label = }}}
|relief = }}
| =
|caption =
|width = }}
}} |}}}
| caption3 = |}}}} |}}
| header24 =
| data25 = }  
| data26 = }  
}}<noinclude>  
</noinclude>
# வார்ப்புரு:தகவற்சட்டம் அரசாங்க அமைப்பு/doc

is an infobox for use in articles on government agencies, departments, ministries, etc.
# வார்ப்புரு:தகவற்சட்டம் அரசாங்க அமைப்பு/doc

## Usage

### Syntax

<pre>  
</pre>
# வார்ப்புரு:தகவற்சட்டம் அரசாங்க அமைப்பு/doc

## Examples

For the United States Department of Agriculture:
<pre>  
</pre>  
For the Federal Statistical Office of Germany:
<pre>  
</pre>
# வார்ப்புரு:தகவற்சட்டம் அரசாங்க அமைப்பு/doc

## TemplateData
"minister1_pfo",
"minister2_name",
"minister2_pfo",
"minister3_name",
"minister3_pfo",
"minister4_name",
"minister4_pfo",
"minister5_name",
"minister5_pfo",
"minister6_name",
"minister6_pfo",
"minister7_name",
"minister7_pfo",
"deputyminister1_name",
"deputyminister1_pfo",
"deputyminister2_name",
"deputyminister2_pfo",
"deputyminister3_name",
"deputyminister3_pfo",
"deputyminister4_name",
"deputyminister4_pfo",
"deputyminister5_name",
"deputyminister5_pfo",
"deputyminister6_name",
"deputyminister6_pfo",
"deputyminister7_name",
"deputyminister7_pfo",
"chief1_name",
"chief1_position",
"chief2_name",
"chief2_position",
"chief3_name",
"chief3_position",
"chief4_name",
"chief4_position",
"chief5_name",
"chief5_position",
"chief6_name",
"chief6_position",
"chief7_name",
"chief7_position",
"chief8_name",
"chief8_position",
"chief9_name",
"chief9_position",
"parent_department",
"parent_agency",
"child1_agency",
"child2_agency",
"child3_agency",
"child4_agency",
"child5_agency",
"child6_agency",
"child7_agency",
"child8_agency",
"child9_agency",
"child10_agency",
"child11_agency",
"child12_agency",
"child13_agency",
"child14_agency",
"child15_agency",
"child16_agency",
"child17_agency",
"child18_agency",
"child19_agency",
"child20_agency",
"child31_agency",
"child22_agency",
"child23_agency",
"child24_agency",
"child25_agency",
"keydocument1",
"keydocument2",
"keydocument3",
"keydocument4",
"keydocument5",
"keydocument6",
"website",
"map",
"map_size",
"map_caption",
"footnotes",
"agency_type",
"service",
"subbox",
"italic title",
"child",
"embed",
"seal_alt",
"logo_alt",
"image_alt",
"status",
"minister_type",
"minister8_name",
"minister8_pfo",
"deputyminister_type",
"deputyminister8_name",
"deputyminister8_pfo",
"parent_agency_type",
"child21_agency",
"agency_id",
"map_alt",
"map_type",
"map_dot_mark",
"map_dot_label",
"relief",
"image_map"
]
}
</templatedata>
# வார்ப்புரு:தகவற்சட்டம் அரசாங்க அமைப்பு/doc

## Tracking category

-
# பிளாண்டர் புலத்தில்

in Guelph, Ontario, Canada.|alt=A sculpture in the form of an open book. The text of the poem "In Flanders Fields" is written within and a small red poppy lays on top.]]  
**பிளாண்டர் புலத்தில்** (*In Flanders Fields*) என்பது முதலாம் உலகப் போர்க் காலத்தில் கனடிய போர் மருத்துவர் லெப்டினன்ட் கேணல் சோன் மக்கிரே என்பவரால் எழுதப்பட்ட ஒரு போர்க் கவிதை ஆகும். இக்கவிதை மே மாதம் மூன்றாம் நாள் 1915இல் தனது நண்பனும் சக படைவீரருமான அலெக்சிசு கெல்மர் என்பவரது இழப்பின் உத்வேகத்தால் உருவாகியது. டிசம்பர் எட்டாம் நாள் இலண்டனில் வெளியாகிய பஞ்ச் பத்திரிகையில் வெளிவந்தது.  
முதலாம் உலகப்போரில் படைவீரர்களிடையே மிகவும் பிரபலம் பெற்றதும் அடிக்கடி கூறப்படுவதுமான கவிதையாக இது விளங்கியது. இதன் திடீர்ப் பிரசித்தி காரணமாக, கவிதையின் சிலவரிகள் போருக்கு பணம், படைபலம் திரட்ட உதவியது. இக்கவிதையில் போரில் உயிரிழந்த வீரர்களைப் புதைத்த இடங்களில் வளரும் பொப்பிச் செடிகள் பற்றிக் குறிப்பிடப்பட்டுள்ளது, அதுவே நினைவுறுத்தும் நாளின் சின்னமாக இன்று விளங்குகின்றது. இக்கவிதையும் பொப்பிச் சின்னமும் பொதுநலவாய நாட்டு மக்களிடையே, குறிப்பாக கனடாவில், பிரபல்யமானவையாக உள்ளன.
# பிளாண்டர் புலத்தில்

## கவிதை

<poem>
In Flanders fields the poppies blow
Between the crosses, row on row,
That mark our place; and in the sky
The larks, still bravely singing, fly
Scarce heard amid the guns below.  
We are the Dead. Short days ago
We lived, felt dawn, saw sunset glow,
Loved and were loved, and now we lie
In Flanders fields.  
Take up our quarrel with the foe:
To you from failing hands we throw
The torch; be yours to hold it high.
If ye break faith with us who die
We shall not sleep, though poppies grow
In Flanders fields.</poem>
# பிளாண்டர் புலத்தில்

## கவிதையின் தமிழாக்கம்

<poem>
பிளாண்டர் புலத்தில் பொப்பிகள் மலரும்
சிலுவைகள் இடையே, தொடர் தொடராக,
எங்கள் இடமே அதுவென சுட்டும், அந்த
வானத்தில் வானம்பாடிகள் பறக்கும்,
அவை வீரகானங்கள் மௌனமாய் இசைக்கும்,
துப்பாக்கி ஓசைகள் கீழேயோங்க – கானமோ
அரிதாய்ச் செவிதன்னில் மோதும்.  
நாம்தான் சாவைக் கண்டவர்கள்.
நாட்கள் சில முன்னர்
உயிருடன் இருந்தோம்,
உணர்ந்தோம் வைகறை அழகை
கண்ணுற்றோம் ஒளிரும் அந்திநேரம்,
காதலுற்றோம் காதல் பெற்றோம்,
இன்றோ பிளாண்டர் புலத்தில்
துயில்கின்றோம்.  
எதிரியுடன் எங்கள் சமரை உமதாக்குங்கள்:
வீழ்ந்து கொண்டிருக்கும் கைகளில் இருந்து
தீவர்த்திதனை உமக்காக எறிகின்றோம்;
உயரத்தில் நீங்கள் தாங்கிக்கொள்ள.
வீரமரணித்த எம்முடன் உம்
நம்பிக்கை உடைந்தால்
நாங்கள் துயிலமாட்டோம்,
பிளாண்டர் புலத்தில் பொப்பிகள்
வளர்ந்தாலும் கூட..</poem>  
நிகழ்ந்து கொண்டிருக்கும் போரைத் தொடர்ந்து கொண்டு செல்லுங்கள் என்று இறந்த ஒரு வீரன் கூறுவதுபோன்று இக்கவிதை அமைந்துள்ளது. இறுதி வரியில் "நாங்கள் துயிலமாட்டோம், பிளாண்டர் புலத்தில் பொப்பிகள் வளர்ந்தாலும் கூட.." என்பது சோன் மக்கிரே ஒரு மருத்துவர் என்பதை நினைவுபடுத்துகின்றது. ஒருவகை பொப்பிச் செடிகள் மற்றும் அவற்றின் விதைகள் மருத்துவத்தில் தூக்கத்தை உண்டாக்கப் பயன்படுத்தப்படுகின்றன. அபினி அல்லது அபின் எனும் போதையூட்டுகிற, வலிநீக்கி மருந்துப்பொருள் ஒரு பொப்பி வகை அபினிச் செடியில் (Papaver somniferum L. அல்லது paeoniflorum) இருந்து பெறப்படுகின்றது. பிளாண்டர் புலத்தில் வளர்ந்த பொப்பிகள் பப்பாவேர் ரோயியாசு (Papaver rhoeas) எனும் இனத்தைச் சார்ந்தவை.
# நீங்கா நினைவு

**நீங்கா நினைவு** (; ( என்பது சால்வதோர் தாலீ (Salvador Dalí) என்னும் புகழ்மிக்க எசுப்பானியக் கலைஞர் 1931இல் வரைந்த எழில்மிகு ஓவியம் ஆகும்.  
அந்த ஓவியம் முதன்முறையாக "ஷூலியேன் லேவி" கலைக்கூடத்தில் 1932இல் காட்சிப்படுத்தப்பட்டது. பின்னர் 1934இலிருந்து நியூயார்க்கில் உள்ள "தற்காலக் கலைப்பொருள்கள் காட்சியகத்தில்" வைக்கப்பட்டுள்ளது.  
எளிதில் அடையாளம் காணக்கூடிய இந்த ஓவியம் மக்கட்கலை ஊடகங்களில் அடிக்கடி இடம்பெறுகிறது.
# நீங்கா நினைவு

## ஓவியத்தின் விவரிப்பு

மெதுவாக உருகி வழிகின்ற சட்டப்பைக் கடிகாரம் (*pocket watch*) இந்த ஓவியத்தில் மைய இடம் பெறுகிறது. இந்த ஓவியம் அடிமன வெளிப்பாட்டியம் (*Surrealism*) என்ற பெயரில் 1930களில் ஐரோப்பாவில் எழுந்த புரட்சி இயக்கத்தின் ஒரு சான்றாக உள்ளது.  
மென்மை, கடுமை என்னும் இரு பண்புகளும் ஒன்றோடொன்று தொடர்புகொள்ளும்போது என்ன நிகழும் என தாலீ இந்த ஓவியத்தில் காட்ட விழைகிறார். பிரபஞ்சத்தில் நிலையான ஒழுங்கு உண்டு என்று நினைக்கின்ற மனது "கடுமை"யைக் குறிக்கிறது என்று கொண்டால், அந்த ஒழுங்கு உருகி இளகுவது "மென்மை"யைக் குறிக்கிறது. காலம், இடம் இரண்டுமே நெகிழ்ச்சி கொண்டவை என்பது அடிமன அனுபவம்.  
அந்த அனுபவம் ஓவியமாக தாலீயின் கைகளில் உருவெடுக்கிறது என்பது ஒரு விளக்கம்.  
இருப்பினும், ஆல்பர்ட் ஐன்ஸ்டைன் பொதுச் சார்புக் கோட்பாடு என்ற பெயரில் வெளியிட்ட இயற்பியல் கொள்கையை சால்வதோர் தாலீ ஓவியமாக்கினாரா என்ற கேள்விக்கு ஓவியர்தாமே அளித்த பதில்: "சூரிய வெப்பத்தில் மென் பாலடைக்கட்டி உருகுவதுதான் கடிகாரம் உருகுவதாகக் காட்டும் இந்த ஓவியத்துக்கு அடிமன விளக்கம் என்னும் அடிப்படையாக அமைந்தது."  
சிக்மண்ட் பிராய்ட் என்னும் உளநிலைப் பகுப்பாய்வு அறிஞர் எடுத்துரைத்த அடிமனக் கொள்கை சால்வதோர் தாலீயின் ஓவியத்தின் அடிப்படையாக உள்ளது. 1945இல் சப்பான் நாட்டின் மீது அணுகுண்டு வீச்சு நிகழ்ந்ததைத் தொடர்ந்து, தாலீ இந்த ஓவியப் பாணிக்கு மெருகூட்டினார்.
# நீங்கா நினைவு

## ஓவியத்தில் காணும் பொருள்களும் அவற்றின் விளக்கமும்

கனவு நிலையில், காலமும் இடமும் தாண்டிய விதத்தில், ஓவியத்தின் நடுப்பகுதியில் ஒரு மனித உரு உள்ளது. அது விசித்திரமான முறையில் முகங்குப்புற புழுதியில் விழுந்துகிடக்கிறது. இந்த உருக்குலைந்த மனித உருவை தாலீ தாம் வரைந்த பல ஓவியங்களில் சேர்த்துள்ளார். அது மனிதரைப் பொதுவாகவும், தம்மைக் குறிப்பாகவும் சுட்டுவதாக அவரே விளக்கியுள்ளார்.  
ஓவியத்தின் பின்புலத்தில் ஒரு மலைத்தொடர் உள்ளது. அது மட்டுமே "நிலை"யாக உள்ளது. பிற பொருள்கள் நெகிழ்ச்சியுற்றும், வழிந்து சென்றும், உருக்குலைந்தும் தோற்றமளிக்கின்றன. மனித அடிமனத்தில் காலமும் இடமும் வேறுபாடு இன்றி ஒன்றோடொன்று தொடுகின்றன. காலமே உருக்குலைந்து போகிறது. மரக்கிளையில் பச்சை இல்லை, மாறாக அது பட்டுப்போய் காலத்தைச் சுமந்து, சாவு தவிர்க்க இயலாது என உணர்த்துகிறது.  
ஓவியத்தின் கீழ்ப்பகுதியில் இளஞ்சிவப்பு நிறத்தில் ஒரு சட்டைப்பைக் கடிகாரம் உள்ளது. அது அழுகியதுபோலவும், அதன் மேல் எறும்புகள் ஊர்வதுபோலவும் ஓவியம் காட்டுகிறது. காலம் என்பது நிலையற்றது என்னும் கருத்து ஆங்கே துலங்குகிறது. எறும்புகளைச் சாவுக்கும் பிறப்பைக் காட்டும் பெண்குறிக்கும் அடையாளமாகச் சித்தரிப்பது தாலீயின் பாணி ஆகும்.  
கனவு நிலையிலும் அடிமன நிலையிலும் எதார்த்தம் என்பது உறுதியாக நிலைகொள்ளாமல் இளகுநிலையில் உள்ளதை ஓவியத்தின் நடுவிலுள்ள மனித உரு காட்டுகிறது. அந்த முகப்பகுதியில் ஒரு கண் மூடியிருக்கிறது. கண்ணின் இமையில் முடிவரிசை அடர்த்தியாக உள்ளது. அந்த மனித உருவும் கனவு நிலையில் உள்ளது. ஒருவேளை இந்த ஓவியமே சால்வதோர் தாலீ அனுபவித்த ஒரு கனவின் சித்திரமாக இருக்கலாம். கனவு காணும்போது காலம் கடந்துசெல்வது எப்படித் தெரிகிறது என்பதன் சித்திரமாகவும் இருக்கலாம்.  
நினைவு என்பது காலத்தின் நீட்சி என்று கொண்டால், அந்த நினைவு நிலையாக இருப்பதில்லை, மாறாக நெகிழ்ச்சியோடு நீள்கிறது. எனவே "நீங்கா நினைவு" கனவிலும் கனவிலி நிலையிலும் நீடிக்கிறது.
# நீங்கா நினைவு

## ஓவியத்தில் காணும் பொருள்களும் அவற்றின் விளக்கமும்

### ஓவியத்தின் நிலப்பகுதி

எசுப்பானியா நாட்டின் கத்தலோனியா பிரதேசத்தில் உள்ள க்ரூசு முனை (Cap de Creus) என்னும் இடத்தில் அமைந்த பாறைத் தொகுப்புதான் தாலீயில் ஓவியத்தில் பின்னணியாக, வலது மேற்புறத்தில் காட்டப்படுகிறது. தாலீ தாம் பிறந்து வளர்ந்த கத்தலோனியா நிலப்பகுதியைத் தம் ஓவியங்களில் காட்டுவது வழக்கம். ஓவியத்தின் முன்னணியில் இருள்போலப் படர்ந்து கருமையாகத் தோற்றமளிப்பது பானி என்னும் மலையின் தோற்றம் ஆகும்.
# நீங்கா நினைவு

## ஓவியத்தின் பிற பதிப்புகள்

தாலீ இந்த ஓவியத்தின் கருத்தைத் தழுவி வேறு படைப்புகளையும் உருவாக்கினார். அவ்வாறு உருவாக்கிய ஓர் ஓவியம் "நீங்கா நினைவு கலைதல்" (* The Disintegration of the Persistence of Memory*) என்னும் 1954 ஆண்டு சித்திரம் ஆகும்.  
அந்த ஓவியத்தில் "நீங்கா நினைவு" ஓவியத்தில் காணும் பொருள்கள் சிதைவதாகவும், அவற்றிற்குக் கீழே அடிமன நிலையில் சதுரப் படிகங்கள் வைக்கப்பட்டு அப்படிகங்களின் இடை வழியே நோக்கும்போது அடிமட்டத்தில் வேறு பொருள்கள் தோன்றுவதாகவும் சித்திரம் உள்ளது. இதிலும் அடிமன வெளிப்பாட்டுக் கொள்கை தெரிகிறது. அந்த ஓவியம் ஐக்கிய அமெரிக்க நாடுகளின் புளோரிடா மாநிலத்தின் செயின்ட் பீட்டர்ஸ்பர்க் நகரக் காட்சியகத்தில் பார்வைக்கு உள்ளது.  
கல்படிம முறையிலும் கல்லோவிய முறையிலும் தாலீ "நீங்கா நினைவு" ஓவியத்தில் உள்ள சட்டைப்பைக் கடிகார நெகிழ்ச்சி உருவகத்திற்கு உருக்கொடுத்து, படைப்புகளை ஆக்கியுள்ளார். அவை "நீங்கா நினைவு கல்லோவியம்" (*Persistence of Memory*), "காலத்தின் மேன்மை" (*Nobility of Time*), "காலத்தின் முகத்தோற்றம்" (*Profile of Time*), "நடனமாடும் மூன்று கடிகாரங்கள்" (*Three Dancing Watches*) என்பவை ஆகும்.
# சிருஷ்டி

**சிருஷ்டி மதுரை** மதுரையில் இயங்கும் பால்புதுமையினர் மற்றும் மாற்று பாலினத்தவருக்கான தமிழகத்தின் முதல் இலக்கியம் மற்றும் ஆராய்ச்சி வட்டமாகும்.இதன் தனித்துவம் என்னவெனில், இது முழுக்க முழுக்க மாணவர்களால் நடத்தப்படும் அமைப்பு சாரா, நிறுவனம் சாரா வட்டமாகும்.
# சிருஷ்டி

## சிருஷ்டியின் வரையறை

சிருஷ்டி மதுரை என்பது இயற்கை, சமூகம் மற்றும் மனிதர்களுக்கு இடையில் இருக்கும் நுண்ணிய தொடர்புகளில் பன்மை சார்ந்த ஒன்றுக்கொன்று தொடர்புடைய உன்னதத்தை வெளிக்காட்டும் எல்லையற்ற ஒரு பிரபஞ்ச வெளி.
# சிருஷ்டி

## சிருஷ்டியின் நோக்கம்

,கோபி ஷங்கர் மற்றும் ஜான். துரிங் வானவில் விழா மற்றும் ஆசியாவின் முதல் பால்புதுமையினர் விழாவை துவக்கிவைத்தபோது]]
"பாலினம் மற்றும் பாலியல் சார்ந்த பிரச்சினைகளை, சமூக பார்வையோடு அணுகி, அனைவருக்கும் இது குறித்த விழிப்புணர்வினை உருவாக்குவதே ஸ்ருஷ்டி-யின் நோக்கமாகும்" என்று இவர்கள் தமது வலைத்தளத்தில் கூறியுள்ளார்கள். ஸ்ருஷ்டி செப்டம்பர் 2 2011 மதுரையில் துவக்கப்பட்டது.மதுரை மற்றும் அதை சுற்றி உள்ள கிராமங்களை சேர்ந்த பள்ளி மற்றும் கல்லூரி மாணவ - இளைங்கர்களுக்கு பாலினம் தொடர்பான வகுப்புகளை மிகுந்த போராட்டத்துடன் நடத்தி வருகிறது, 2012 ஜூலை 29 மதுரையின் முதல் வானவில் திருவிழா அலன் டூரிங் நினைவாக துரிங் வானவில் திருவிழா மற்றும் ஆசியாவின் முதல் பால் புதுமையினர் விழா என்று கொண்டாடப்பட்டது, ஆண், பெண் தவிர்த்து இருபதுக்கும் மேற்பட்ட பாலினங்களுக்கு தமிழில் பெயர் சூட்டியது இந்த அமைப்பு. இவர்கள் மாணவர்கள் மத்தியிலும் பொதுமக்கள் மத்தியிலும் பல்வேறு விழிப்புணர்வு நடவடிக்கைகளில் ஈடுபட்டுள்ளார்கள். ஆங்கிலத்தை அடுத்து தமிழில் மட்டும் தான் ஆண், பெண் , திருனர் தவிர்த்து இருபத்தைந்துக்கும் மேற்பட்ட பாலினங்கலான பால் புதுமையருக்கு வழக்கு மொழி சொற்கள் உள்ளன இவை மற்றும் தமிழில் கோணல் கோட்பாடு , பால்புதுமையர் பற்றி விரிவாக எழுதியவர் ஸ்ருஷ்டியின் நிறுவனர் கோபி ஷங்கர் மதுரை மற்றும் ஜான் ஆவர்.  
ஸ்ருஷ்டி மதுரை கல்வி பொறுப்பாட்சி குழும ஆலோசனை வாரியத்தின் கவுரவ தலைவர் அஞ்சலி கோபாலன் ஆவர். "பொதுவாக நான் இதைப் போன்ற அமைப்புகள் நடத்தும் நிகழ்ச்சிகளில் கலந்துகொள்வதில்லை. ஆனால், சிருஷ்டி நடத்திய விழாவில் கலந்துகொண்டது தனிப்பட்ட முறையில் மகிழ்ச்சியளிக்கிறது.சிருஷ்டி அமைப்பு சாராத, நிறுவனம் சாராத மாணவர்கள் வட்டம் என்பது ஒரு காரணம். உலகில் முதல் முறையாக இருபதுக்கும் மேற்பட்ட பாலின வகைகளை வெளிக்காட்டிய பெருமை அந்த மாணவர்களுக்கு கிடைத்துள்ளது.மாணவர்களின் பங்களிப்பை ஊக்குவிக்க, திருநங்கை ரேவதி போன்றவர்களுடன் ஒரு அம்மாவாக நானும் அங்கு சென்றேன். மனநிறைவாக இருந்தது. மதுரை போன்ற ஓரிடத்தில் இத்தகைய விழிப்புணர்வு விழாக்கள் நடக்கும் என்று நான் எதிர்பார்க்கவே இல்லை. நான் மதுரைக்கு முதன்முதலாக அப்போதுதான் வந்தேன். என் ஓய்வு காலத்தை மதுரையில் கழிக்கும் ஆசையை உண்டாக்கிவிட்டது அழகிய மதுரை மாநகரம்."
# சிருஷ்டி

## சிருஷ்டியின் IPC 377 அறிக்கை

கடந்த 2013 டிசம்பர் உச்சநீதிமன்றத்தின் இந்திய தண்டனைச் சட்டம், 377 ஆவது பிரிவு குறித்து வெளியான தீர்ப்பை சிருஷ்டி நடுநிலையாக பார்க்கிறது என்று மத்திய அரசுக்கு அறிக்கை வெளியிட்டது மேலும் இந்த பிரச்சனையை அறிவியல்,மருத்துவம் மற்றும் உளவியல் ஆராய்ச்சிகள்மூலம் கிடைக்கும் முடிவுகளை வைத்துதான் ஒருபால் ஈர்ப்புடையவர்கள் விஷயத்தில் தீர்வு காணப்படவேண்டும். கலாசாரம் அல்ல, அறிவியலே சட்டத் தீர்வுக்கான பின்னணியாக இருக்கவேண்டும். ஒரு தனி மனிதனுக்கு அரசு அளிக்கும் அத்தனை பாதுகாப்புகளும் ஒரு பால் ஈர்ப்புடையவர்களுக்கும் அளிக்கப்படவேண்டும். அவர்கள்மீதான தாக்குதல்கள் நிறுத்தப்படவேண்டும். மனிதாபிமானத்துடன் அவர்களை அணுகவேண்டும். உச்ச நீதிமன்றம் இந்தச் சட்ட பிரிவை மறு பரிசீலனை செய்யவேண்டும் என்ற கருத்தை பிற பாலின பாலியல் அமைப்புகளிடம் இருந்து வேறுபட்ட அறிக்கையை வெளியிட்டது.
# சிருஷ்டி

## சிருஷ்டி மதுரை கல்வி பொறுப்பாட்சி குழுமம்

24 டிசம்பர் 2013 சிருஷ்டி மதுரை ஒரு கல்வி பொறுப்பாட்சி குழுமமாக பதிவுசெய்யப்பட்டு தெனிந்தியாவில் முதல் முறையாக உளநிலைப் பகுப்பாய்வு, பாலினம், பாலின ஒரிங்கினைவு, மெய்யியல், யோகா உட்பட பதிமூன்று ஆராய்ச்சி பள்ளியை நிறுவி இலவச கல்வி சேவையை பல்வேறு சர்வதேச கல்வி அறிஞர்களை நியமித்து வழங்குகிறது.இதற்கான வலைதளத்தை திருமிகு,செவாலியர் அஞ்சலி கோபாலன் மற்றும் முனைவர் பிராக எத்திங்கர்(Bracha L. Ettinger) மதுரையில் தொடங்கி வைத்தனர்.
# சிருஷ்டி

## பேஸ்புக்கில் எதிரொலி

சிருஷ்டி மதுரை முயற்சியால் தற்போது ஆண், பெண் தவிர இந்த 25 வகைப் பாலினங்களில் ஒன்றைத் தேர்வு செய்யும் வசதி ஃபேஸ்புக்கிலும் ஏற்படுத்தப்பட்டுள்ளது.
# சிருஷ்டி

## ஜவஹர்லால் நேரு பல்கலைக்கழக விண்ணப்பப் படிவ பிரச்சனை

மதுரை அமெரிக்கன் கல்லூரியில் இளங்கலைப் பட்டம் முடித்ததும் டெல்லி ஜவஹர்லால் நேரு பல்கலைக்கழகத்தில் அழகியல் மற்றும் நுண்கலை பட்டப்படிப்பில் சேர முடிவெடுத்த கோபி ஷங்கர், அதற்கான முயற்சியில் இறங்கினார்.  
அப்போது விண்ணப்பப் படிவத்தில் ஆண், பெண் என்று மட்டுமே இருந்துள்ளது. பால்புதுமையாரான இவர், தன்னுடைய அடையாளத்தை மறைத்துப் படிப்பில் சேர விரும்பவில்லை.ஜவஹர்லால் நேரு பல்கலைக்கழக மாணவர்களுடன் நட்பு ஏற்பட்டது.தொடர்ந்து அந்தப் பல்கலைக்கழக மாணவர் பேரவை தலைவர் அக்பர் சௌத்ரி, செயலாளர் பிரவின் ஆகியோரைத் தொடர்புகொண்டார் கோபி. தமிழகத்தில் பெரும்பாலான பல்கலைக்கழகங்களில் மூன்றாம் பாலினத்தவரைச் சேர்க்க 4 ஆண்டுகளுக்கு முன்பே அரசாணை வந்துவிட்ட நிலையைச் சுட்டிக்காட்டினார். நாட்டின் தலைநகரில் அமைந்துள்ள ஒரு மத்தியப் பல்கலைக்கழகத்தில் இன்னமும் 3-ம் பாலினத்தவருக்கான உரிமை மறுக்கப்படுவது வேதனை தருகிறது என முறையிட்டார். பிரச்சினையின் வீரியத்தை உணர்ந்த மாணவர் பேரவை நிர்வாகிகள், பல்கலைக்கழக கல்விக் குழுவிடம் எடுத்துரைத்துள்ளனர். அதன் பின்னரும், கோரிக்கை நிறைவேறாததால் மாணவர் பேரவை சார்பில் உள்ளிருப்புப் போராட்டம் நடத்தினார்கள்.அதைத் தொடர்ந்து இந்த (2015–16) கல்வியாண்டு முதல் விண்ணப்பப் படிவத்தில் ஆண், பெண்ணைத் தவிர, பிறர் என்ற வசதியையும் ஏற்படுத்திக் கொடுத்துள்ளது பல்கலைக்கழக நிர்வாகம். இதன் காரணமாக,பல மாணவர்கள் தங்கள் பாலினத்தை வெளிப்படையாக அறிவித்து படிப்பில் சேர வாய்ப்பு ஏற்பட்டுள்ளது.
# சிருஷ்டி

## மாநிலங்களவை அழைப்பு

கடந்த ஏப்ரல் 24 2015 இல் மாநிலங்களவை உறுப்பினர் திருச்சி சிவா சிருஷ்டி மதுரையின் நிர்வாகத்தினரை "மாற்று பாலினத்தவர் உரிமைகள் மசோதா 2014" தாக்கல் செய்ய சாட்சியாகவும், ஆதரவளிக்கவும் அழைப்பு விடுத்தார், சிருஷ்டி மதுரை சார்பில் ஐநாவின் ஆனந்தி யுவராஜ், கமாலினி முகர்ஜி மற்றும் கோபி ஷங்கர் மாநிலங்களவையில் சாட்சியாக ஆதரவு அளித்தனர்.
# சிருஷ்டி

## பால்புதுமையருக்கு வழக்கு மொழி சொற்கள்

கடந்த 2011 பாலினம் சார்ந்த பிராந்திய மொழி சொற்களை மொழியியலாளர் மற்றும் உயிரியலாளர் ஜான் மார்ஷல் , கோபி ஷங்கர் மற்றும் முனைவர் அருணாச்சலம் ஆகியோர் மதுரை அமெரிக்கன் கல்லூரி கலந்தாய்வில் உருவாக்கினர்.  
அவர்கள் தமிழில் உருவாக்கிய சொற்கள்:  
- பால் புதுமையர்– Genderqueer
- பால் நடுநர் – Androgyny
- முழுனர் – pangender
- இருனர்- Bigender
- திரினர்- Trigender
- பாலிலி – Agender
- திருனடுனர் – Neutrois
- மறுமாறிகள் – Retransitioners
- தோற்ற பாலினத்தவர் – Appearance gendered
- முரண் திருநர் – Transbinary
- பிறர்பால் உடையணியும் திருநர் – Transcrossdressers
- இருமை நகர்வு – Binary’s butch
- எதிர் பாலிலி – Fancy
- இருமைக்குரியோர் – Epicene
- இடைபாலினம் – Intergender
- மாறுபக்க ஆணியல் – Transmasculine
- மாறுபக்க பெண்ணியல் – Transfeminine
- அரைபெண்டிர் – Demi girl
- அரையாடவர் – Demi guy
- நம்பி ஈர்ப்பனள் – Girl fags
- நங்கை ஈர்பனன் – Guy dykes
- பால் நகர்வோர் – Genderfluid
- ஆணியல் பெண் – Tomboy
- பெண்ணன் – Sissy
- இருமையின்மை ஆணியல் – Non binary Butch
- இருமையின்மை பெண்ணியல் – Non binary femme
- பிறர்பால் உடை அணிபவர் – Cross Dresser
# சிருஷ்டி

## விருதுகள்

- இளம் ஹிந்து விருது 2014 - தமிழ் ஹிந்து.
- பிராந்திய மொழியில் பாலின சிருபான்மையினர் ஆராய்ச்சியில் சிறந்த கல்வி குழுமம் -சோ குஈர் விருது 2014, உனிவேர்சிட்டி காலேஜ் ஒப் ரூஸ்வேல்ட், நெதர்லாண்ட்ஸ்.
- பாடவரையரை குழு ஆலோசகர் 2013- பொவ்டைன் கல்லூரி, நியூ இங்கிலாந்து.
# உனக்காக எல்லாம் உனக்காக

***உனக்காக எல்லாம் உனக்காக*** (*Unakkaga Ellam Unakkaga*) 1999-ஆம் ஆண்டு வெளியான இந்தியத் தமிழ்த் திரைப்படமாகும். சுந்தர் சி. எழுதி இயக்கிய இத்திரைப்படத்தில், கார்த்திக், ரம்பா ஆகியோர் முக்கியக் கதாபாத்திரத்திலும் கவுண்டமணி, வினு சக்ரவர்த்தி, விவேக் உள்ளிட்டோர் துணை கதாபாத்திரங்களிலும் நடித்துள்ளனர். 1999 செப்டம்பர் 24 அன்று வெளியான இத்திரைப்படத்திற்கு யுவன் சங்கர் ராஜா இசையமைத்துள்ளார்.
# உனக்காக எல்லாம் உனக்காக

## நடித்தவர்கள்

- சக்திவேல் - கார்த்திக்
- இந்துவாக - ரம்பா
- குண்டல்கேசியாக - கவுண்டமணி
- வினு சக்ரவர்த்தி
- விவேக்
- அஞ்சு
- இந்து
- ஜெய்கணேஷ்
- சச்சு
- வினோதினி
- காகா ராதாகிருஷ்ணன்
# உனக்காக எல்லாம் உனக்காக

## பாடல்கள்

யுவன் சங்கர் ராஜா இத்திரைப்படத்திற்கு 5 பாடல்களுக்கு இசையமைத்துள்ளார்.  
| வ.எண் | பாடல் | பாடியவர்(கள்) | கால அளவு | குறிப்புகள் |
| --- | --- | --- | --- | --- |
| 1 | 'கிளியோபாட்ரா' | டிம்மி, சௌமியா, யுவன் சங்கர் ராஜா | 4:51 |  |
| 2 | 'துனியா ஹே துனியா' | சந்தீப், ஸ்ரீநிவாஸ் | 4:39 |  |
| 3 | 'மோனலிசா' | அனுராதா ஸ்ரீராம், தேவன் | 4:50 |  |
| 4 | 'துளி துளி' | எஸ். பி. பி. சரண், சுஜாதா மோகன் | 4:35 |  |
| 5 | 'வெண்ணிலா வெளியே'' | ஹரிஹரன் | 5:05 | } |
# அனிருத்தன் வாசுதேவன்

**அனிருத்தன் வாசுதேவன்** (*Aniruddhan Vasudevan*) சென்னை, தமிழகத்தைச் சேர்ந்த ஒரு தமிழ் ஆங்கில எழுத்தாளர், கலைஞர், செயற்பாட்டாளர் என செயல்படுகிறார். தனது பாலினம், பாலியல்பு தொடர்பான விழிப்புணர்வு செயற்பாடுகளுக்காவும் எழுத்துக்காவும் அறியப்படுகிறார். இவர் இவ் விடயங்கள் தொடர்பாக செயற்படும் சக்தி வள நடுவம் என்ற ஓர் இலாப நோக்கமற்ற அமைப்பின் நிறுவனரும் ஆவார். பெருமாள் முருகனின் மாதொருபாகன் நாவலை மொழிபெயர்த்ததற்காக 2016 ஆம் ஆண்டிற்கான சாகித்ய அகாடமி பரிசு பெற்ற அனிருத்தன் வாசுதேவன், அந்த விருதை நிராகரித்தார். பல்துறைத் தமிழ்ச் சாதனையாளர்களைத் தேர்ந்தெடுத்து விருதுகள் அளித்து வரும் கனடா-தமிழ் இலக்கியத் தோட்டமும் 2013 ஆம் ஆண்டிற்கான மொழி பெயர்ப்பாளர் விருதை அனிருத்தன் வாசுதேவனுக்கு வழங்கியது.
# ஏ. எல். அப்துல் மஜீத்

**ஏ. எல். அப்துல் மஜீத்** (நவம்பர் 15, 1933 - நவம்பர் 13, 1987) கிழக்கிலங்கையின் அரசியல்வாதியும், முன்னாள் இலங்கை நாடாளுமன்ற உறுப்பினரும் ஆவார்.